
Pojmovi – pojašnjenja 

JEDINSTVENE CIJENE su cijene koje donosi, objavljuje i unosi u Registar šteta Državno povjerenstvo za procjenu šteta od prirodnih nepogoda na prijedlog nadležnih ministarstva (Zakon o ublažavanju i uklanjanju posljedica prirodnih nepogoda „Narodne novine“ br. 16/19).  

KATASTROFA je stanje izazvano prirodnim i/ili tehničko-tehnološkim događajem koji opsegom, intenzitetom i neočekivanošću ugrožava zdravlje i živote većeg broja ljudi, imovinu veće vrijednosti i okoliš, a čiji nastanak nije moguće spriječiti ili posljedice otkloniti djelovanjem svih operativnih snaga sustava civilne zaštite područne (regionalne) samouprave na čijem je području događaj nastao te posljedice nastale terorizmom i ratnim djelovanjem (Zakon o sustavu civilne zaštite „Narodne novine“ br. 82/15, 118/18).  

OŠTEĆENIK je fizička ili pravna osoba na čijoj je imovini utvrđena šteta od prirodnih nepogoda sukladno kriterijima iz Zakona o ublažavanju i uklanjanju posljedica prirodnih nepogoda („Narodne novine“ br. 16/19). 

PRIRODNOM NEPOGODOM smatraju se iznenadne okolnosti uzrokovane nepovoljnim vremenskim prilikama, seizmičkim uzrocima i drugim prirodnim uzrocima koje prekidaju normalno odvijanje života, uzrokuju žrtve, štetu na imovini i/ili njezin gubitak te štetu na javnoj infrastrukturi i/ili u okolišu (Zakon o ublažavanju i uklanjanju posljedica prirodnih nepogoda „Narodne novine“ br. 16/19).  

REGISTAR ŠTETA je digitalna baza podataka svih šteta nastalih zbog prirodnih nepogoda na području Republike Hrvatske (Zakon o ublažavanju i uklanjanju posljedica prirodnih nepogoda „Narodne novine“ br. 16/19).  

VELIKA NESREĆA je događaj koji je prouzročen iznenadnim djelovanjem prirodnih sila, tehničko-tehnoloških ili drugih čimbenika s posljedicom ugrožavanja zdravlja i života građana, materijalnih i kulturnih dobara i okoliša na mjestu nastanka događaja ili širem području, čije se posljedice ne mogu sanirati samo djelovanjem žurnih službi na području njezina nastanka (Zakon o sustavu civilne zaštite „Narodne novine“ br. 82/15, 118/18).  

ŽURNA POMOĆ je pomoć koja se dodjeljuje u slučajevima u kojima su posljedice na imovini stanovništva, pravnih osoba i javnoj infrastrukturi uzrokovane prirodnom nepogodom i/ili katastrofom takve da prijete ugrozom zdravlja i života stanovništva na područjima zahvaćenim prirodnom nepogodom (Zakon o ublažavanju i uklanjanju posljedica prirodnih nepogoda „Narodne novine“ br. 16/19). 




1. UVODNO OBRAZLOŽENJE 

U širem smislu značenja pojma, prirodne nepogode smatraju se ekstremni vremenski uvjeti, prvenstveno suše, tuče, toplinski valovi, olujna i orkanska nevremena i jaki vjetar, snježne oborine i druge vremenske pojave kategoriziraju se izvanrednim događajima kada snagom, intenzitetom, posljedicama i silinom pojavnosti značajno nadilaze prosječne vrijednosti. Ove pojave su sve učestalije i jačeg intenziteta, nastaju uglavnom kao rezultat globalnih klimatskih promjena, a na području Republike Hrvatske, statistički gledano, uzrokom su velikih šteta, većinom na materijalnim dobrima i okolišu. 

Prethodno navedeni prirodni uzroci, iz razloga što uobičajeno rijetko izazivaju ljudske žrtve, ne predstavljaju prioritetni interes sustava civilne zaštite iako izazivaju značajne poremećaje uobičajenog načina života zahvaćenog stanovništva i određenih kategorija stanovništva (npr. poljoprivrednika).  

Izvanredni događaji ove vrste su kompleksni po uzrocima nastajanja, ali i zahtjevni po visini šteta koje izazivaju, mada se formalno pravno gledano, najčešće ne mogu svrstati u kategoriju događaja koje Vlada Republike Hrvatske može proglasiti katastrofom ili velikom nesrećom.  

Izvanredni događaji ove vrste u najvećoj mjeri lokalnog su obuhvata, odnosno zahvaćaju uglavnom uža područja. To je i razlogom što su uglavnom od operativnog do taktičkog značaja civilne zaštite te samo rijetko zahtijevaju uključivanje strategijske razine sustava civilne zaštite, osobito tijekom trajanja izvanrednog događaja kada reagiraju operativne snage civilne zaštite i spašavanja. Strategijska razina sustava zaštite i spašavanja se na operativnim i taktičkim razinama sustava uglavnom uključuje u obnovi nakon izvanrednog događaja, i to pružanjem financijske pomoći kada štete nadilaze financijske mogućnosti lokalnih zajednica i stanovništva. 

Važećim Zakonom o ublažavanju i uklanjanju posljedica prirodnih nepogoda („Narodne novine“ br. 16/19) regulira se planiranje sustava reagiranja u izvanrednim događajima uzrokovanim prirodnim nepogodama na regionalnoj i lokalnoj razini. Uz utvrđivanje načina pravovremenog poduzimanja preventivnih mjera, poseban se naglasak pritom usmjerava na ublažavanje i djelomično uklanjanje posljedica prirodne nepogode.  




2. OPĆE ODREDBE 

Prirodnom nepogodom, u smislu Zakona o ublažavanju i uklanjanju posljedica prirodnih nepogoda („Narodne novine“ br. 16/19), smatraju se iznenadne okolnosti uzrokovane nepovoljnim vremenskim prilikama, seizmičkim uzrocima i drugim prirodnim uzrocima koje prekidaju normalno odvijanje života, uzrokuju žrtve, štetu na imovini i/ili njezin gubitak te štetu na javnoj infrastrukturi i/ili u okolišu.  

Prirodnom nepogodom smatraju se: potres, olujni i orkanski vjetar, požar, poplava, suša, tuča, kiša koja se smrzava u dodiru s podlogom, mraz, izvanredno velika visina snijega, snježni nanos i lavina, nagomilavanje leda na vodotocima, klizanje, tečenje, odronjavanje i prevrtanje zemljišta, te druge pojave takva opsega koje, ovisno o mjesnim prilikama, uzrokuju bitne poremećaje u životu ljudi na određenom području. 

Polazni dokument za obradu prirodnih nepogoda je procjena rizika od velikih nesreća koju je svaka JLP(R)S dužna izraditi i redovito usklađivati. U nastavku će se objasniti pojedine prirodne nepogode.

[bookmark: _Toc210214400]2.1          Popis identificiranih prijetnji i rizika
Na području Općine Bizovac identificirano je 9 rizika koji predstavljaju potencijalnu ugrozu za stanovništvo, materijalna i kulturna dobra te okoliš. U sljedećoj tablici dan je popis identificiranih prijetnji na području Općine

        Tablica 1. Identifikacija prijetnji - preuzeto iz Procjene rizika od velikih nesreća za područje Općine Bizovac 2025.
	R.Br.
	PRIJETNJA
	KRATAK OPIS SCENARIJA
	UTJECAJ NA DRUŠTVENE VRIJEDNOSTI
	PREVENTIVNE MJERE

	1.
	Potres
	Potres je kompleksna prirodna nepogoda uzrokovana prirodnim događajem. Potresi su uzrok katastrofa koje karakterizira brz nastanak, događaju se učestalo i bez prethodnog upozorenja. Prema karti potresnog rizika povratnog razdoblja za 500 godina OBŽ nalazi se u području intenziteta potresa VIIº po MSK ljestvici kao i područje Općine. Premda intenzitet očekivani intenzitet potresa i njihova pojavnost nisu veliki rizik od potresa je velik. Najgori mogući  scenarij je nastanak potresa kada na području boravi velik broj ljudi
	Potresi pored povrijeđenih i poginulih osoba uzrokuju i velik broj osoba za evakuaciju i zbrinjavanje.  Mogu uzrokovati značajnu štetu na stambenim i gospodarskim  građevinama te ustanovama javnog značaja. Značajnu štetu može pretrpjeti i kritična infrastruktura. Potres dakle ima veliki rizik na društvene vrijednosti (život i zdravlje ljudi, gospodarstvo i društvenu stabilnost). Negativan utjecaj potresa na društvene vrijednosti za značajno uvećava, posebno u djelu koji se odnosi na život i zdravlje ljudi i gospodarstvo.
	Protupotresno projektiranje i građenje građevina sukladno odgovarajućim tehničkim propisima  i normama. Edukacija  stanovništva. Osposobljavanje, uvježbavanje i opremanje operativnih snaga sustava civilne zaštite. Dogradnja i jačanje sustava ranog upozoravanja.

	2.
	 Ekstremne temperature
	Toplinski val kao prirodna pojava uzrokovana klimatskim promjenama. OBŽ na svom prostoru ima umjerenu kontinentalnu klimu. Mjesec srpanj i kolovoz izuzetno su topli mjeseci sa iznimno malom količinom oborina te oni predstavljaju razdoblje pojave ekstremnih temperatura. Premda ovo razdoblje nije dugotrajno može imati štetne posljedice po stanovništvo. Toplina može biti okidač za uzrok mnogih zdravstvenih stanja i izazvati umor, srčani udar, konfuziju ili inzult te pogoršati postojeće zdravstveno stanje, naročito kod kroničnih bolesnika, starijih osoba i male djece. Iznimno visoke dnevne temperature u kombinaciji sa naglim ulaskom u more česti su uzrok smrti, naročito naših turista. Pojavnost ekstremnih temperatura poklapa se sa razdobljem turističke sezone kada je koncentracija osoba, a samim tim i opasnost daleko veća. Ekstremne temperature  povećavaju i vjerojatnost izbijanja požara.
	Ekonomska analiza zdravstvenih učinaka i prilagodbe na klimatske promjene ukazuje na direktne i indirektne posljedice na zdravlje od pojave ekstremnih temperatura uslijed klimatskih promjena to su: povećana smrtnost i broj ozljeda, povećan rizik od zaraznih bolesti,, negativan utjecaj na mentalno zdravlje i povećanje kardiorespiratornih bolesti. Najveći rizik postoji za društvenu stabilnost obzirom na utjecaj ekstremnih temperatura na rad zdravstvenih ustanova   potreban broj i ekipiranost zdravstvenog osoblja, stanje i opremljenost prostora, te potreban broj intervencija. Negativan utjecaj na gospodarstvo očituje se kroz opadanje radne aktivnosti uzrokovane ekstremnim temperaturama, pri čemu su najugroženiji radnici na otvorenom (građevinari, poljoprivrednici, vatrogasci i sl.)  
	Pravovremeno obavješćivanje građana o meteorološkoj pojavnosti ekstremnih temperatura i “toplinskih valova“. Edukacija i informiranje građanstva o načinu ponašanja i primjeni preventivnih mjera zaštite od ekstremnih temperatura. Edukacija u pružanju mjera prve pomoći

	3.
	Tehničko -tehnološke  i druge nesreće u prometu
	Istjecanje opasnih tvari uslijed nesreće u željezničkom prometu.
U naselju Bizovac nalazi se željeznička stanica sa ranžirnim kolosijecima. Na njima se mogu naći i duže vrijeme držati vagoni s opasnim tvarima
	1. Život i zdravlje ljudi
2. Gospodarstvo
  3. Društvena stabilnost i politika
	- osiguravanje sigurnog i stabilnog poslovanja postrojenja kako bi se na najmanju moguću mjeru smanjilo mogućnost iznenadnog događaja s neželjenim posljedicama te ograničavanje posljedica uslijed takovog događaja (sustav nadzora rada, osposobljavanje djelatnika, provođenje vježbi, ...)
- edukacija i osposobljavanje operativnih snaga civilne zaštite Općine Bizovac

	4.
	Epidemije i pandemije






	Naglo obolijevanje većeg broja ljudi na određenom području u kratkom vremenskom razdoblju, tretira se kao epidemija.  Manifestira se u dva pojavna oblika: 
- epidemija koja nastaje samostalno i nije povezana sa nikakvim drugim nepogodama, 
- epidemija koja nastaje kao posljedica nekih drugih prirodnih nepogoda (potres, poplava i sl.).
Mogućnost pojave epidemije prve  vrste pojavnosti predstavlja realnu opasnost za stanovništvo bilo kojeg područja, pa i OBŽ ulaskom Hrvatske u EU granice su postale širom otvorene. U OBŽ postroje smještajni kapaciteti, turističko ugostiteljskih objekata, prostora i manifestacija na kojima se okuplja veliki broj ljudi.  Mogućnost provedbe nadzora u takvim je uvjetima nadzora  ograničena, pa je rizik od epidemije objektivno visok.  Vjerojatnost pojave epidemije kao posljedice neke prirodne nepogode ili velike nesreće je  vezana za takvu pojavu. 
	U situaciji pojave određene epidemiološke ugroze posljedice na društvene vrijednosti mogle bi biti iznimno visoke. Najteže posljedice izazvala bi epidemija bolesti  sa komplikacijama koje uzrokuju dugotrajno bolovanje,  invaliditet ili  smrtni ishodom. Rizik se prije svega odnosi na život i zdravlje ljudi, posljedično i na gospodarstvo  (dugotrajna bolovanja, nedostataka radne snage, nemogućnost izvoza roba i dobara, rapidan pad priliva turista i dr.). Određeni rizik postoji i za društvenu stabilnost obzirom na utjecaj epidemije na rad zdravstvenih ustanova   broj i ekipiranost zdravstvenog osoblja, stanje i opremljenost prostora, te stanje opreme i lijekova.  Eventualna pojavnost pandemije u zemljama čijim je građanima Hrvatska željena turistička destinacija ostvarila bi također negativan utjecaj na naše gospodarstvo  (smanjenje dohotka, pad zaposlenosti i dr.)
	Edukacija stanovništva, naročito zaposlenika u javnom sektoru. Obavješćivanje javnosti i naputci za postupanje. Pojačani nadzori zdravstvene i sanitarne ispravnosti ( vode, hrane, uslužnih i radnih objekata i dr.)  Organizacija i provedba preventivnih mjera dezinfekcije, dezinsekcije i deratizacije.  Uklanjanje potencijalnih izvora zaraze.   Praćenje stanja u okruženju, procjena situacije i pravovremeno poduzimanje mjera zaštite.

	5.
	Suša 
	Najgori mogući scenariji je pojava dugotrajnih visokih temperatura koje mogu uzrokovati sušu.

	1.Život i zdravlje ljudi

2.Gospodarstvo

3.Društvena stabilnost i politika

	Najuspješnija i najpouzdanija metoda u borbi protiv suše je navodnjavanje. Tom se mjerom poboljšava vodni režim zemljišta. Učinak navodnjavanja u značajnoj mjeri ovisi o pravilnom određivanju rokova i normi navodnjavanja u odnosu na potrebe određene kulture za vodom. Također ispravna obrada zemljišta ima za cilj zadržati vlagu i spriječiti njezin suvišni gubitak iz tla.

	6.
	Poplava 
	Poplave su prirodni fenomen čija se pojava ne može izbjeći, ali se poduzimanjem različitih preventivnih mjera rizici od poplavljivanja mogu sniziti na prihvatljivu razinu.

Pri iznimno visokim vodostajima rijeke Drave može doći do prelijevanja ili pucanja nasipa desne obale rijeke te plavljenja branjenog područja u Općini. Osim toga dolazi do uspora vode u rijeci Karašici (Vučici) u donjem toku pa kod iznimnih oborina na području Slavonije može doći do poplava
	1. Život i zdravlje ljudi
2. Gospodarstvo
3. Društvena stabilnost i politika
	građenje, tehničko i gospodarsko održavanje regulacijskih i zaštitnih vodnih građevina i vodnih građevina za melioracijsku odvodnju, tehničko i gospodarsko održavanje vodotoka i vodnog dobra i drugi radovi kojima se omogućuju kontrolirani i neškodljivi protoci voda i njihovo namjensko korištenje
izgradnja sustava ranog upozoravanja
edukacija i osposobljavanje operativnih snaga sustava civilne  zaštite Općine Bizovac

	7. 
	Tuča 
	Područje Hrvatske nalazi se u umjerenim geografskim širinama gdje je pojava tuče i sugradice relativno česta. Svojim intenzitetom tuča nanosi velike šteta na pokretnoj i nepokretnoj imovini kao i poljoprivredi. 
	1.Život i zdravlje ljudi

2.Gospodarstvo
  3. Društvena stabilnost i politika
	U područjima gdje je pojavnost tuče češća potrebno je planirati zaštitne mreže za trajne nasade i staklenike, odnosno izbjegavati izgradnju na tuču osjetljive strukture.

	8.
	Vjetar 
	Pri pojavi olujnog i orkanskog vjetra moguć je nastanak velikih šteta u šumama i voćnjacima – lom stabala i rušenja plodova. Također su moguće velike štete na poljoprivrednim kulturama.
	1. Život i zdravlje ljudi
2. Gospodarstvo
3. Društvena stabilnost i politika
	izgradnja sustava ranog upozoravanja
edukacija i osposobljavanje operativnih snaga sustava civilne zaštite Općine Bizovac

	9. 
	Padaline (zaobalne vode)
	Pri dugotrajnim iznimnim padalinama dolazi do prezasićenosti zemlje vodom, pa ako su i melioracijski kanali puni vode nastaju zaobalne poplave. Potonje se multiplicira i usporom matičnih kanala odnosno vodotoka kada može doći i do povratne vode u niže dijelove melioracijskog područja
	1. Život i zdravlje ljudi
2. Gospodarstvo
3. Društvena stabilnost i politika
	Čišćenje nanosa s kritičnih mjesta kod ekstremnih padalina.






Svrha samog Plana djelovanja u području prirodnih nepogoda Općine Bizovac je određenje postupanja nadležnih tijela, te određivanje mjera i postupanja djelomične sanacije šteta od prirodnih nepogoda koje su navedene Zakonom o ublažavanju i uklanjanju posljedica prirodnih nepogoda („Narodne novine“ br. 16/19).  

Nositelji provedbe mjera iz Plana djelovanja u području prirodnih nepogoda jesu: 
· Povjerenstvo za procjenu šteta od prirodnih nepogoda Općine Bizovac,  
· Općinski načelnik Općine Bizovac i 
· Jedinstveni upravni odjel Općine Bizovac.  


3. MJERE ZAŠTITE ZA VRIJEME TRAJANJA EKSTREMNIH PRIRODNIH UVJETA
 
Određenim izvanrednim događajima uzrokovanih ekstremnim vremenskim uvjetima može se, po pitanju posljedica, upravljati planiranjem i provođenjem odgovarajućih preventivnih mjera, organizacijskih modula i pravovremenih priprema, uključujući informiranje pojedinaca i lokalnih zajednica. Ovisno o specifičnostima svakog pojedinog događaja, relativno se uspješno i s ulaganjima prihvatljivim ekonomskoj moći i interesima lokalnih zajednica, unutar posebno razrađenih i implementiranih uvjeta, mogu kontrolirati posljedice događaja ove vrste. 

Sukladno Zakonu o sustavu civilne zaštite („Narodne novine“ br. 82/15., 118/18.,31/20.,20/21.,114/22.), Općina Bizovac  Planom  djelovanja civilne zaštite propisuje operativno postupanje u izvanrednim događajima uzrokovanih ekstremnim vremenskim uvjetima, provodi pripreme, planira sredstva i ostvaruje sve potrebne pretpostavke za učinkovito reagiranje. 



4. MJERE U SLUČAJU NASTAJANJA PRIRODNE NEPOGODE 

Opće mjere za ublažavanje i uklanjanje izravnih posljedica prirodnih nepogoda jesu: 
· procjena štete i posljedica, 
· sanacija područja zahvaćenog nepogodom, 
· prikupljanje i raspodjela pomoći stradalom i ugroženom stanovništvu, 
· provedba zdravstvenih i higijensko-epidemioloških mjera, 
· provedba veterinarskih mjera, 
· organizacija prometa i komunalnih usluga, radi žurne normalizacije života. 

Ove mjere provode se organizirano na državnoj, regionalnoj i lokalnoj razini sukladno pravima i obvezama sudionika. U cilju pravovremenog i učinkovitoga ublažavanje i uklanjanje izravnih posljedica i procjena štete od ekstremnih prirodnih uvjeta u pravilu se obavlja odmah ili u najkraćem roku. 
 
4.1. Provedba mjera ublažavanje i uklanjanje izravnih posljedica prirodnih nepogoda na razini jedinice lokalne samouprave 

4.1.1. Preliminarna procjena šteta od ekstremnih prirodnih uvjeta – obveze jedinice lokalne samouprave 

Republika Hrvatska, županije, gradovi i općine svaka za svoje područje procjenjuju visinu štete od ekstremnih prirodnih uvjeta. 

Po nastanku štete od ekstremnih prirodnih uvjeta, Povjerenstvo za procjenu šteta od prirodnih nepogoda Općine Bizovac provodi preliminarnu procjenu šteta od ekstremnih prirodnih uvjeta.  

Procjena štete obuhvaća vrste i opseg štete u vrijednosnim i naturalnim pokazateljima, prema području, imovini, djelatnostima, vremenu i uzrocima njezina nastanka te korisnicima i vlasnicima imovine. 



Najmanja jedinica procjene za fizičke osobe je domaćinstvo, a za pravne osobe šteta cjelovite pravne osobe. 

Za građevine najmanja jedinica procjene šteta jedna je konstrukcijska cjelina (npr. zgrada) neovisno o broju stanova, vlasnika, korisnika i domaćinstava. 

Troškovi vezani za procjenu štete od ekstremnih prirodnih uvjeta iskazuju se u teritorijalnoj jedinici u kojoj su nastali. 

Troškovi obuhvaćaju sve izdatke za privremene mjere obrane, za spašavanje i zbrinjavanje stanovništva, stoke i drugih dobara za trajanja ili neposredno nakon nastanka ekstremnih prirodnih uvjeta, ili drugog uzroka koji je izazvao neposrednu (direktnu) štetu.

Uvjet za procjenu štete ne mora biti proglašenje prirodne nepogode. 

Prvo priopćenje o šteti od ekstremnih prirodnih uvjeta podnosi Povjerenstvo za procjenu šteta od prirodnih nepogoda Općine Bizovac Državnom povjerenstvu za procjenu šteta od prirodnih nepogoda. Rok za podnošenje priopćenja je osam (8) dana od nastanka štete. 

Na temelju prvog priopćenja, Državno povjerenstvo za procjenu šteta od prirodnih nepogoda prosuđuje potrebu žurnog postupka i nužnost odobravanja novčane i druge pomoći, uzimajući u obzir i mišljenje nadležnog ministarstva, kako je opisano poglavljem 4.5 ovog Plana. 

Ako posljedice štete ne zahtijevaju žurni postupak i odobrenje žurne pomoći, šteta se procjenjuje u redovitom postupku dodjele sredstava pomoći za ublažavanje i djelomično uklanjanje posljedica prirodnih nepogoda. 
 
Izvješće o pričinjenoj šteti dostavlja se Državnom povjerenstvu za procjenu šteta od prirodnih nepogoda, kao i Povjerenstvu za procjenu šteta od prirodnih nepogoda Osječko-baranjske županije, iako nije proglašena prirodna nepogoda. 

Prvo priopćenje sadrži podatke o vrsti nepogode, o veličini zahvaćenog područja, o oštećenoj imovini, posljedicama za stanovništvo i gospodarstvo i prvu orijentacijsku procjenu štete s novčanim i količinskim pokazateljima, te potrebi žurnog postupka i pomoći za ublažavanje posljedica nepogode.

Tablica 2: Mjere, rokovi i nositelji mjera u slučaju nastajanja prirodne nepogode na području Općine Bizovac  

	MJERA
	ROK
	NOSITELJ

	PRIKUPLJANJE PODATAKA O NASTAJANJU OPASNOSTI
	u trajanju ekstremnih vremenskih uvjeta
	Povjerenstvo za procjenu šteta od prirodnih nepogoda Općine Bizovac
JUO Općine Bizovac
Općinski načelnik Općine Bizovac

	PRELIMINARNA PROCJENA ŠTETE
	sedam (7) dana od nastanka nepogode
	Povjerenstvo za procjenu šteta od prirodnih nepogoda Općine Bizovac

	DOSTAVA PRVOG PRIOPĆENJA O ŠTETI DRŽAVNOM I ŽUPANIJSKOM POVJERENSTVU
	osam (8) dana od nastanka nepogode
	Povjerenstvo za procjenu šteta od prirodnih nepogoda Općine Bizovac



4.2 Provedba mjera ublažavanje i uklanjanje izravnih posljedica prirodnih nepogoda na razini jedinice
      područne (regionalne)  samouprave 


4.2.1. Proglašenje prirodne nepogode 

Donošenje Odluke o proglašenju prirodne nepogode 

Odluku o proglašenju prirodne nepogode za područje Općine Bizovac donosi župan na prijedlog općinskog načelnika Općine Bizovac.  
Prirodna nepogoda proglašava se ako je vrijednost ukupne izravne štete najmanje 20% vrijednosti izvornih prihoda jedinice lokalne samouprave za prethodnu godinu ili ako je prirod (rod) umanjen najmanje 30% prethodnog trogodišnjeg prosjeka na području jedinice lokalne samouprave ili ako je nepogoda umanjila vrijednost imovine na području jedinice lokalne samouprave najmanje 30%.  
 
Prikupljanje prijava o šteti u jedinicu lokalne samouprave gdje je šteta nastala 

Na zahtjev Povjerenstva za procjenu štete od prirodnih nepogoda Općine Bizovac, Jedinstveni upravni odjel Općine Bizovac putem javnog poziva, a po proglašenju prirodne nepogode za područje Općine Bizovac, obavještava oštećenike, fizičke ili pravne osobe na čijoj je imovini utvrđena šteta od prirodnih nepogoda da prijave štetu na imovini Povjerenstvu za procjenu šteta od prirodnih nepogoda Općine Bizovac u pisanom obliku, na propisanom obrascu.  

Javni se poziv objavljuje na oglasnoj ploči i web stranicama Općine Bizovac. Javni poziv sadrži osobito: 
· datum donošenja Odluke o proglašenju prirodne nepogode, 
· rokove i način dostave obrazaca prijave štete od prirodne nepogode. 
 
Obrada podataka o šteti u jedinicu lokalne samouprave gdje je šteta nastala 

Po završetku roka od osam (8), iznimno dvanaest (12) dana, Povjerenstvo za procjenu šteta od prirodnih nepogoda Općine Bizovac utvrđuje i provjerava visinu štete od prirodne nepogode za područje Općine Bizovac temeljem dostavljenih obrazaca prijave štete od prirodne nepogode od strane oštećenika.  
 
Prva prijava štete u Registar šteta 

Povjerenstvo za procjenu šteta od prirodnih nepogoda Općine Bizovac dužno je unijeti prve procijenjene štete u Registar šteta. 

Povjerenstvo za procjenu šteta od prirodnih nepogoda Općine Bizovac unosi sve zaprimljene prve procjene štete u Registar šteta najkasnije u roku od petnaest (15) dana od dana donošenja Odluke o proglašenju prirodne nepogode.  

Iznimno, rok za unos podataka u Registar šteta od strane Povjerenstva za procjenu šteta od prirodnih nepogoda Općine Bizovac može se, u slučaju postojanja objektivnih razloga na koje oštećenik nije mogao utjecati, produljiti za osam dana (8) dana. 

Prijava prve procjene štete sadržava: 
1. datum donošenja Odluke o proglašenju prirodne nepogode i njezin broj, 
2. podatke o vrsti prirodne nepogode, 
3. podatke o trajanju prirodne nepogode, 
4. podatke o području zahvaćenom prirodnom nepogodom, 
5. podatke o vrsti, opisu te vrijednosti oštećene imovine, 
6. podatke o ukupnom iznosu prijavljene štete iz članaka te 
7. podatke i informacije o potrebi žurnog djelovanja i dodjeli pomoći za sanaciju i djelomično uklanjanje posljedica prirodne nepogode.


Tablica 3: Mjere, rokovi i nositelji mjera po proglašenju prirodne nepogode na području Općine Bizovac

	MJERA
	ROK
	NOSITELJ

	DOSTAVA PRIJEDLOGA O PROGLAŠENJU PRIRODNE NEPOGODE NA PODRUČJU OPĆINE  BIZOVAC
	osam (8) dana od nastanka nepogode
	Općinski načelnik Općine Bizovac

	OBJAVA JAVNOG POZIVA ZA DOSTAVOM OBRAZACA PRIJAVE ŠTETE OD PRIRODNE NEPOGODE NA PODRUČJU OPĆINE BIZOVAC
	Po objavi Oduke o proglašenju prirodne nepogode
	JUO Općine Bizovac

	PRIKUPLJANJE PODATAKA O ŠTETI NA PODRUČJU OPĆINE BIZOVAC TEMELJEM OBRAZACA PRIJAVE ŠTETE OD PRIRODNE NEPOGODE
	osam (8) dana od dana proglašenja Odluke o proglašenju prirodne  nepogode
	Povjerenstvo za procjenu šteta od prirodnih nepogoda Općine Bizovac

	PREMA POTREBI, DOSTAVA ZAHTJEVA ZA PRODULJENJEM ROKA ZA PRVU PRIJAVU ŠTETE U REGISTAR ŠTETA POVJERENSTVU ZA PROCJENU ŠTETA OD PRIRODNIH NEPOGODA OSJEČKO-BARANJSKE ŽUPANIJE
	osam (8) dana od dana proglašenja Odluke o proglašenju prirodne  nepogode
	Povjerenstvo za procjenu šteta od prirodnih nepogoda Općine Bizovac

	PRVA PRIJAVA U REGISTAR ŠTETA
	Petnaest (15) iznimno dvadeset i tri dana od dana proglašenja Odluke o proglašenju prirodne  nepogode
	Povjerenstvo za procjenu šteta od prirodnih nepogoda Općine Bizovac





4.3. Provedba mjera ublažavanje i uklanjanje izravnih posljedica prirodnih nepogoda – međusektorske mjere 

Konačna prijava štete u registar šteta 

Konačna procjena štete predstavlja procijenjenu vrijednost nastale štete uzrokovane prirodnom nepogodom na imovini oštećenika izražene u novčanoj vrijednosti na temelju prijave i procjene štete. 

Konačnu procjenu štete utvrđuje Povjerenstvo za procjenu šteta od prirodnih nepogoda Općine Bizovac po izvršenom uvidu u nastalu štetu temeljem prijave oštećenika. Tijekom procjene i utvrđivanja konačne procjene štete od prirodnih nepogoda posebno se utvrđuju: 
· stradanja stanovništva, 
· opseg štete na imovini, 
· opseg štete koja je nastala zbog prekida proizvodnje, prekida rada ili poremećaja u neproizvodnim djelatnostima ili umanjenog prinosa u poljoprivredi, šumarstvu ili ribarstvu, 
· iznos troškova za ublažavanje i djelomično uklanjanje izravnih posljedica prirodnih nepogoda, 
· opseg osiguranja imovine i života kod osiguravatelja te 
· vlastite mogućnosti oštećenika glede uklanjanja posljedica štete. 
 
Konačnu procjenu štete po svakom pojedinom oštećeniku Povjerenstvo za procjenu šteta od prirodnih nepogoda Općine Bizovac prijavljuje Povjerenstvu za procjenu šteta od prirodnih nepogoda Osječko-baranjske  županije u roku od pedeset (50) dana od dana donošenja Odluke o proglašenju prirodne nepogode putem Registra šteta. 

Iznimno, ako se šteta na dugotrajnim nasadima utvrdi nakon isteka roka za prijavu konačne procjene oštećenik ima pravo zatražiti nadopunu prikaza štete najkasnije četiri (4) mjeseca nakon isteka roka za prijavu štete. 
 
Na temelju Naputka Državnog povjerenstva, Povjerenstvo za procjenu šteta od prirodnih nepogoda Općine Bizovac dužno je obaviti i provjeru podataka odnosno kontrolu kod prijavitelja od najmanje 5% zaprimljenih prijava slučajnim odabirom. 
 
Povjerenstvo za procjenu šteta od prirodnih nepogoda Osječko-baranjske županije prijavljene konačne procjene štete dostavlja Državnom povjerenstvu i nadležnim ministarstvima u roku od šezdeset (60) dana od dana donošenja Odluke o proglašenju prirodne nepogode putem Registar šteta.

Pri konačnoj procjeni štete procjenjuje se vrijednost imovine prema jedinstvenim cijenama, važećim tržišnim cijenama ili drugim pokazateljima primjenjivim za pojedinu vrstu imovine oštećene zbog prirodne nepogode. 
Državno povjerenstvo priznaje samo vrijednosni iznos prijavljene štete koja je potvrđena (verificirana) od strane matičnog ministarstva, odnosno znanstvene ili stručne institucije koju odredi Državno povjerenstvo (npr. u slučaju potresa). 

Državno povjerenstvo može odlučiti o primjeni različitih cijena od već objavljenih od strane Državnog zavoda za statistiku za pojedina dobra, ili pojedina područja ako za to ima opravdanog razloga. Ako neke cijene nisu objavljene primjenjuju se prosječne maloprodajne tržne cijene prethodne godine, ili aktualne, za područja za koje se šteta procjenjuje, uz potvrdu Državnog povjerenstva. 
 
Državno povjerenstvo će voditi brigu o dostavi informacija o cijenama Povjerenstvu za procjenu šteta od prirodnih nepogoda Osječko-baranjske županije.  
 
Tablica 4: Mjere, rokovi i nositelji mjera po proglašenju prirodne nepogode na području Općine Bizovac 
	MJERA
	ROK
	NOSITELJ

	PROVJERA PODATAKA OBRAZACA PRIJAVE ŠTETE OD PRIRODNE NEPOGODE KOD PRIJAVITELJA OD NAJMANJE 5% ZAPRIMLJENIH PRIJAVA SLUČAJNIM ODABIROM
	do pedeset (50) dana od dana donošenja Odluke o proglašenju prirodne nepogode 

	Povjerenstvo za procjenu šteta od prirodnih nepogoda Općine Bizovac

	PRIJAVA KONAČNE PROCJENE ŠTETE U REGISTAR ŠTETA

	pedeset (50) dana od dana donošenja Odluke o proglašenju prirodne nepogode (iznimno četiri (4) mjeseca od dana donošenja Odluke o proglašenju prirodne nepogode) 
	Povjerenstvo za procjenu šteta od prirodnih nepogoda Općine Bizovac

	DOSTAVA KONAČNE PROCJENE ŠTETE U REGISTAR ŠTETA

	šezdeset (60) dana od dana donošenja Odluke o proglašenju prirodne nepogode (iznimno četiri (4) mjeseca od dana donošenja Odluke o proglašenju prirodne nepogode) 
	Povjerenstvo za procjenu šteta od prirodnih nepogoda Osječko-baranjske županije

	POTVRDA KONAČNE PROCJENE ŠTETE

	
	Nadležna ministarstva u suradnji s drugim institucijama





4.4.  Raspodjela i dodjela sredstava pomoći za ublažavanje i djelomično uklanjanje posljedica prirodnih nepogoda 

Ako posljedice štete ne zahtijevaju žurni postupak i odobrenje žurne pomoći, šteta se procjenjuje u redovitom postupku.  

Povjerenstvo za procjenu šteta od prirodnih nepogoda Osječko-baranjske županije prijavljene konačne procjene štete dostavlja Državnom povjerenstvu i nadležnim ministarstvima u roku od šezdeset (60) dana od dana donošenja Odluke o proglašenju prirodne nepogode putem Registar šteta. 

Državno povjerenstvo pristupa provjeri i obradi podataka o konačnim procjenama šteta na temelju podataka iz Registra šteta i ostale dokumentacije te utvrđuje iznos pomoći za pojedinu vrstu štete i oštećenike tako da određuje postotak isplate novčanih sredstava u odnosu na iznos konačne potvrđene štete na imovini oštećenika.  

Vlada Republike Hrvatske, na prijedlog Državnog povjerenstva donosi odluku o dodjeli pomoći za ublažavanje i djelomično uklanjanje posljedica prirodnih nepogoda. 
 

4.5.   Raspodjela i dodjela sredstava žurne pomoći 

Žurna pomoć dodjeljuje se u svrhu djelomične sanacije štete od prirodnih nepogoda u tekućoj kalendarskoj godini za pokriće troškova sanacije šteta na javnoj infrastrukturi, troškova nabave opreme za saniranje posljedica prirodne nepogode, za pokriće drugih troškova koji su usmjereni saniranju šteta od prirodne nepogode za koje ne postoje dostatni financijski izvori usmjereni na sprječavanje daljnjih šteta koje mogu ugroziti gospodarsko funkcioniranje i štetno djelovati na život i zdravlje stanovništva te onečišćenje prirodnog okoliša i oštećenicima fizičkim osobama koje nisu poduzetnici, a koji su pretrpjeli štete na imovini, posebice ugroženim skupinama, starijima i bolesnima i ostalima kojima prijeti ugroza zdravlja i života na području zahvaćenom prirodnom nepogodom. 

Žurna pomoć Vlade Republike Hrvatske donosi se na temelju odluke o dodjeli žurne pomoći, na prijedlog Državnog, županijskog i općinskog/gradskog povjerenstva. 

Jedinice lokalne i područne (regionalne) samouprave i Grad Zagreb mogu isplatiti žurnu pomoć iz raspoloživih sredstava svojih proračuna. Prijedlog dodjele žurne pomoći predstavničkom tijelu jedinica lokalne i područne (regionalne) samouprave upućuje župan ili gradonačelnik odnosno općinski načelnik. 

Žurna pomoć u pravilu se dodjeljuje kao predujam i ne isključuje dodjelu pomoći u postupku redovne dodjele sredstava pomoći za ublažavanje i djelomično uklanjanje posljedica prirodnih nepogoda.


4.6. Izvješće o utrošku sredstava za ublažavanje i djelomično uklanjanje posljedica prirodnih nepogoda 

Povjerenstvo za procjenu šteta od prirodnih nepogoda Općine Bizovac putem Registra šteta podnosi Povjerenstvu za procjenu šteta od prirodnih nepogoda Osječko-baranjske županije izvješće o utrošku sredstava za ublažavanje i djelomično uklanjanje posljedica prirodnih nepogoda dodijeljenih iz državnog proračuna Republike Hrvatske.  

Izvještaj o uklanjanju posljedica prirodne nepogode i utrošku sredstava pomoći Povjerenstvo za procjenu šteta od prirodnih nepogoda Općine Bizovac podnosi u roku od šezdeset (60) dana od dana primitka pomoći.


Tablica 5: Mjere, rokovi i nositelji mjera po proglašenju prirodne nepogode na području Općine Bizovac
	MJERA
	ROK
	NOSITELJ

	DOSTAVA IZVJEŠĆA O UTROŠKU SREDSTAVA ZA UBLAŽAVANJE I DJELOMIČNO UKLANJANJE POSLJEDICA PRIRODNIH NEPOGODA
	šezdeset (60) dana od primitka sredstava za ublažavanje i djelomično uklanjanje posljedica prirodnih nepogoda
	Povjerenstvo za procjenu šteta od prirodnih nepogoda Općine Bizovac




5. PROCJENA OSIGURANJA OPREME I DRUGIH SREDSTAVA ZA ZAŠTITU I SPRJEČAVANJE STRADANJA IMOVINE, GOSPODARSKIH FUNKCIJA I STRADANJA STANOVNIŠTVA 

5.1. Osiguranje opreme za zaštitu i sprječavanje stradanja imovine, gospodarskih funkcija i stradanja stanovništva 

Općina Bizovac izradila je Procjenu rizika od velikih nesreća kojom su utvrđeni rizici na području Općine na temelju kojih će se planirati preventivne mjere, educirati stanovništvo, odnosno pripremati eventualni odgovor na prirodnu nepogodu, katastrofu ili veliku nesreću.  

Općina Bizovac svake godine unaprjeđuje sustav civilne zaštite na području općine i to kontinuiranim osposobljavanje snaga civilne zaštite, educiranjem stanovništva o mogućim opasnostima od evidentiranih rizika, provođenjem vježbi kako bi svi sudionici civilne zaštite bili upoznati sa svojim aktivnostima u slučaju mogućih rizika na području općine. Također Općina Bizovac ulaže u snage civilne zaštite, osiguravajući im financijsku pomoć pri nabavci opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva.  

Općina Bizovac izradila je Plan djelovanja sustava civilne zaštite radi utvrđivanja organizacije, aktiviranja i djelovanja sustava civilne zaštite, zadaća i nadležnosti, ljudskih snaga i potrebnih materijalno-tehničkih sredstava te mjera i postupaka za provedbu zaštite i spašavanja u katastrofi i velikoj nesreći.  

U zadnjih 15 god. na području Općine Bizovac dogodile su se različite prirodne nepogodne i to: suša, tuča, mraz, olujno nevrijeme, poplava, te je analizom sustava civilne zaštite utvrđeno da su raspoložive snage civilne zaštite Općine Bizovac uglavnom dostatne za saniranje šteta nastalih kao posljedica evidentiranih rizika prirodnih nepogoda. 

Procjena spremnosti sustava civilne zaštite provodi se na temelju procjene stanja mobilnosti operativnih kapaciteta sustava civilne zaštite i stanja komunikacijskih. Ukupna razina spremnosti operativnih kapaciteta procijenjena je dobrom i to posebno zbog spremnosti najvažnijih operativnih kapaciteta od značaja za sustav civilne zaštite u cjelini.  


6.  IZVORI FINANCIRANJA

Sredstva pomoći za ublažavanje i djelomično uklanjanje posljedica prirodnih nepogoda  odnose se na novčana sredstva ili ostala materijalna sredstva, kao što je oprema za zaštitu imovine fizičkih i/ili pravnih osoba, javne infrastrukture te zdravlja i života stanovništva, koja su potrebna za djelomičnu sanaciju štete nastale od prirodne nepogode

6.1 [bookmark: _Toc208190539][bookmark: _Toc87270620][bookmark: _Toc132273593][bookmark: _Toc177515298]Namjena sredstava

Sredstva pomoći za ublažavanje i djelomično uklanjanje posljedica prirodnih nepogoda strogo su namjenska sredstva te se raspoređuju prema postotku oštećenja vrijednosti potvrđene konačne procjene štete.
Sredstva pomoći su nepovratna i namjenska te se ne mogu upotrijebiti kao kreditna sredstva niti zadržati kao prihod proračuna jedinice lokalne i područne (regionalne) samouprave.
Općinski načelnik te krajnji korisnici odgovorni su za namjensko korištenje sredstava pomoći za ublažavanje i djelomično uklanjanje posljedica prirodnih nepogoda.
Sredstva pomoći za ublažavanje i djelomično uklanjanje posljedica prirodnih nepogoda ne dodjeljuju se za:

· štete na imovini koja je osigurana
· štete na imovini koje su izazvane namjerno, iz krajnjeg nemara ili nisu bile poduzete propisane mjere zaštite od strane korisnika ili vlasnika imovine
· neizravne štete
· štete nastale na nezakonito izgrađenim zgradama javne namjene, gospodarskim zgradama i stambenim zgradama za koje nije doneseno rješenje o izvedenom stanju prema posebnim propisima, osim kada je, prije nastanka prirodne nepogode, pokrenut postupak donošenja rješenja o izvedenom stanju, u kojem slučaju će sredstva pomoći biti dodijeljena tek kada oštećenik dostavi pravomoćno rješenje nadležnog tijela.  Iznimno, sredstva pomoći za ublažavanje i djelomično uklanjanje posljedica prirodnih nepogoda mogu se dodijeliti i za štete na nezakonito izgrađenim stambenim zgradama korisnicima socijalne skrbi s priznatim pravom u sustavu socijalne skrbi određenim propisima kojima se uređuje područje socijalne skrbi i drugim pripadajućim aktima nadležnih tijela državne uprave.
· štete nastale na građevini ili području koje je, u skladu s propisima kojima se uređuje zaštita kulturnog dobra, aktom proglašeno kulturnim dobrom ili je u vrijeme nastanka prirodne nepogode u postupku proglašavanja kulturnim dobrom
· štete koje nisu na propisani način i u zadanom roku unesene u Registar šteta prema odredbama propisa
· štete u slučaju osigurljivih rizika na imovini koja nije osigurana ako je vrijednost oštećene imovine manja od 60 % vrijednosti imovine.  Iznimno, oštećenicima se mogu dodijeliti sredstva pomoći za ublažavanje i djelomično uklanjanje posljedica prirodnih nepogoda u slučajevima otežanih gospodarskih uvjeta, socijalnih, zdravstvenih ili drugih razloga koji ugrožavaju život stanovništva na području zahvaćenom prirodnom nepogodom.

6.2 [bookmark: _Toc208190540]Izvori sredstava pomoći za ublažavanje i djelomično uklanjanje posljedica prirodnih nepogoda

Novčana sredstva i druge vrste pomoći za djelomičnu sanaciju šteta od prirodnih nepogoda  na imovini oštećenika osiguravaju se iz:
1. državnog proračuna s proračunskog razdjela ministarstva nadležnog za financije
2. fondova Europske unije
3. donacija.

6.3 [bookmark: _Toc87270621][bookmark: _Toc132273594][bookmark: _Toc177515299][bookmark: _Toc208190541]Izvori sredstava za žurnu pomoć

Žurna pomoć dodjeljuje se u svrhu djelomične sanacije štete od prirodnih nepogoda u tekućoj godini. Žurna pomoć dodjeljuje se iz:
1. državnog proračuna 
2. proračuna jedinice lokalne i područne (regionalne) samouprave.
U pravilu se dodjeljuje kao predujam i ne isključuje dodjelu pomoći u postupku koji je uređen Zakonom o ublažavanju i uklanjanju posljedica prirodnih nepogoda. Žurna pomoć uračunava se u iznos pomoći za djelomičnu sanaciju posljedica prirodnih nepogoda. Ako je iznos predujma veći od iznosa pomoći utvrđene za konačne potvrđene štete u Registru šteta, jedinice lokalne samouprave dužne su osigurati povrat viška dodijeljenih sredstava u proračun.
Sukladno članku 65. Zakona o proračunu („Narodne novine“ br. 144/21) sredstva proračunske zalihe mogu se koristiti za financiranje rashoda nastalih pri otklanjanju posljedica prirodnih nepogoda, epidemija, ekoloških i ostalih nepredvidljivih nesreća odnosno izvanrednih događaja tijekom godine. Sredstva proračunske zalihe iz stavka 2. ovog članka mogu iznositi najviše 0,50 posto planiranih općih prihoda proračuna tekuće godine bez primitaka.  Nadalje, člankom 66. istog Zakona utvrđeno je da o korištenju sredstava proračunske zalihe odlučuje Općinski načelnik. 
 

       7.    ZAKLJUČAK

     
Iskustveni podaci pokazuju važnost primjene raznih mjera kako bi se posljedice prirodnih nepogoda što više ublažile. Dosadašnja praksa je ukazala na nužnost promjena u postojećem sustavu dodjele pomoći za nastale štete od prirodnih nepogoda. U budućnosti se očekuje nastanak novih šteta na poljoprivrednim zemljištima, pri čemu nije moguće procijeniti razmjere nastanka istih. Ovog trenutka moguće je utvrditi kako je postotak osiguranja imovine, posebice u poljoprivredi, iznimno malen. Potrebno je u većoj mjeri osiguravati imovinu, što bi u konačnici imalo pozitivne učinke na gospodarstvo jer pomoć iz državnog proračuna nije dostatna za pokriće nastalih šteta, a posebice za stabiliziranje poslovanja oštećenika koji se bavi određenom gospodarskom djelatnošću.

Postojeći uspostavljeni sustav omogućuje dodjelu državne potpore za osiguranje šteta u poljoprivredi kao i Program ruralnog razvoja koji kroz mjere osigurava sredstva za nadoknadu izgubljenog proizvodnog potencijala u poljoprivredi i pokriće troškova premije osiguranja usjeva, životinja i biljaka uzrokovanih različitim čimbenicima, a što uključuje i prirodne nepogode koje određuje ovaj Plan.

Svrha ovog Plana je prikaz specifičnosti prirodnih nepogoda na području Općine, prijašnjih šteta te posljedica istih kako bi se stanovništvo uputilo na primjene mjera sprječavanja nepogoda ili ublažavanju njihovih posljedica u slučaju kada su one nepredvidive te se stanovništvo ne može pravovremeno pripremiti.

U cilju sprječavanja nastanka i ublažavanja posljedica prirodnih nepogoda veoma je bitna suradnja Općine, Općinskog povjerenstva, operativnih snaga sustava civilne zaštite te stanovnika Općine, koji svojim djelovanjem mogu u znatnoj mjeri spriječiti nastanak prirodne nepogode i ublažiti njihove posljedice.





OBRAZLOŽENJE
Hrvatski sabor donio je 2019. godine Zakon o ublažavanju i uklanjanju posljedica prirodnih nepogoda („Narodne novine“ 16/2019). Navedenim propisom propisana je obveza JLP(R)S izrade plana djelovanja za sljedeću kalendarsku godinu do 30. studenog tekuće godine radi određenja mjera i postupanja djelomične sanacije šteta od prirodnih nepogoda. 
U skladu sa propisanom obvezom predlaže se donošenje Plana djelovanja u području prirodnih nepogoda. 
Plan djelovanja obuhvaća: 

1. popis mjera i nositelja mjera u slučaju nastajanja prirodne nepogode
2. procjenu osiguranja opreme i drugih sredstava za zaštitu i sprječavanje 
          stradanja imovine, gospodarskih funkcija i stradanja stanovništva
3. sve druge mjere koje uključuju suradnju s nadležnim tijelima određenim 
           Zakonom o ublažavanju i uklanjanju posljedica prirodnih nepogoda ili drugih 
           tijela, znanstvenih ustanova i stručnjaka za područje prirodnih nepogoda.  

Zbog učestalosti prirodnih nepogoda, utjecaja klimatskih promjena i činjenice kako se Republika Hrvatska godinama nalazi u vrhu članica Europske unije po izdvajanju za sanaciju šteta, Općina svake godine pravodobno revidira i dopunjuje plan kako bi unaprijedila sustav odgovora u skladu sa svojim mogućnostima i u okviru svojih ovlasti. 

